**Datum:12.07.2024. SAOPŠTENJE ZA MEDIJE**

**m:tel tim se povezuje afirmisanjem očuvanja prirode i životne sredine**

Biti dio m:tel tima oduvijek nosi predznak odgovornosti, kako prema korisnicima, tako i prema zajednici, ali i prema zaposlenima i ljudima koji čine ovu kompaniju onim što ona jeste – lider na polju telekomunikacija u BiH.

Upravo zato, mjesec jun ove godine u m:tel-u bio je obilježen brigom o zaposlenima i njegovanjem timskog duha. Avanturistička putovanja, koja su za ovu svrhu upriličena, imala su za cilj da osnaže ovaj veliki kolektiv. A šta je bolja avantura od raftinga i boravka u prirodi!?

Ove godine, grupe zaposlenih u m:tel-u boravile su na prelijepoj rijeci Tari, poznatoj po svojim kristalno čistim vodama i predivnim pejzažima, kao idealnom mjestu za avanturu. Pored raftinga, m:tel tim je uživao i u šetnji kanjonom Tare, obilasku predivnih vidikovaca, te spuštanju zip line-om. Pored Tare, dio m:tel tima odlučio se za Visitor centar „Pecka“ i jačanje svojih kolegijalnih odnosa u srcu prirode. Prirodno okruženje, svjež vazduh i raznovrsne aktivnosti pružili su savršen ambijent za osnaživanje tima - skupljanje samoniklog bilja iz prirode, vožnja električnim biciklima, penjanje po stijenama, te učenje osnovnih tehnika preživljavanja u prirodi. Osim toga, svi polaznici su uživali u Vrelima Sane, koja su svrstana u spomenike prirode naše države zbog svojih ambijentalnih i prirodnih ljepota.

Team building u Visitor centru „Pecka“, kao i rafting na Tari, osnažili su kako međuljudske odnose, tako i odnos prema prirodi. Podsjetio je sve učesnike na to da i priroda i ljudi žele i trebaju isto – da se njeguju i čuvaju. A, nezaboravna iskustva u prirodi imaće priliku da dožive i sljedeće grupe zaposlenih u m:tel-u, koji će se u ove avanture otisnuti na jesen.

Kompanija m:tel i na ovaj način želi da istakne važnost kako jačanja zadovoljstva svojih zaposlenih, tako i očuvanja prirode i brige za zajednicu.

Ključne riječi: mtel, team building, odgovornost  
Izvor fotografije: m:tel PR